ORDE do 28 de maio de 2004 pola que se lle autoriza a ampliación dunha unidade de educación infantil e a redución de dúas unidades de educación primaria ao centro privado Vilas Alborada de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/06/2004

Examinado o expediente presentado polo centro privado Vilas Alborada de Santiago de Compostela, no que solicita a ampliación de unha unidade de educación infantil.
Resultando que:
1º O centro contaba, por Orde do 2 de setembro de 1985, con autorización definitiva para 8 unidades de EXB e 2 unidades de preescolar-párvulos.
2º Segundo o disposto nas disposicións transitorias segunda e terceira do Real decreto 1004/1991, do 14 de xuño (BOE do 26 de xuño), o antedito centro conta con autorización para 8 unidades de educación primaria e 2 unidades do segundo ciclo de educación infantil.
3º A pretensión do centro privado Vilas Alborada de Santiago de Compostela é a redución de 2 unidades de educación primaria e o incremento de 1 unidade de educación infantil.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación; o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro reúne, en canto a instalacións se refire, os requisitos mínimos necesarios para poder acceder á súa solicitude.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar a ampliación dunha unidade de educación infantil e a redución de dúas unidades de educación primaria ao centro privado Vilas Alborada de Santiago de Compostela, segundo os datos que
se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 28 de maio de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela.
Enderezo: Fraguas, 26-28.
Denominación: Vilas Alborada.
Titular: Vilas Alborada, S.L.
Código do centro: 15015524.
Nivel: educación infantil.
Unidades de que constaba: 2.
Unidades novas autorizadas: 1.
Composición resultante:
a) Centro de educación infantil: 3 unidades.
b) Centro de educación primaria: 6 unidades.